**Granturi pentru conținut media despre eficiența energetică și regenerabile**

PNUD Moldova, cu suportul financiar al Uniunii Europene, implementează programul „Abordarea impactului crizei energetice în Republica Moldova”, care își propune să contribuie la sporirea securității energetice și a rezilienței Republicii Moldova în fața șocurilor actuale și viitoare și la stimularea tranziției energetice. Unul din obiectivele programului este creșterea gradului de conștientizare în rândul populației a necesității de a adopta cele mai bune practici și măsuri de economisire a energiei și de a încuraja utilizarea surselor regenerabile.

PNUD Moldova invită instituțiile mass-media independente să se înscrie la programul de granturi pentru crearea conținutului despre eficiența energetică.

Scopul programului de granturi este de a facilita informarea publicului larg din Republica Moldova privind politicile naționale în domeniul securității energetice, eficienței energetice și energiei regenerabile, precum și impactul acestora asupra climei și mediului. De asemenea, programul intenționează să promoveze cunoașterea în rândul populației a legislației europene în domeniul energiei și climei, care a fost sau urmează a fi transpusă în legislația națională și va avea un impact benefic asupra consumatorilor casnici și a companiilor locale.

BUGET AL PROGRAMULUI DE GRANTURI

Bugetul maxim al programului de granturi este de 100.000 USD. Sumele exacte ale granturilor vor fi determinate în funcție de nevoile imediate ale fiecărei instituții mass-media și de livrabilele propuse.

NUMĂR DE GRANTURI

Programul își propune să selecteze 5 proiecte media, cu un buget maxim de până la 20,000 USD fiecare.

DURATĂ

Durata programului: Octombrie – 15 Ianuarie 2024.

LIVRABILE

Sunt eligibile produse media video, audio, grafice și text. Sunt încurajate abordările inovative, vizualizarea grafică a datelor pentru explicarea politicilor în domeniul energiei și climei.

COSTURI ELEGIBILE

Subgranturile vor fi acordate pentru sprijin instituțional, inclusiv:

* Salariu și onorarii pentru personalul-cheie/esențial (jurnalişti, traducători, editori, operatori, designeri, contabili, fundaraiseri);
* Costuri de deplasare direct legate de activitatea de producție a livrabilelor;
* Costuri legate de plasarea și promovarea materialelor produse;

CERINTE DE ELIGIBILITATE

Pentru a fi considerați eligibili pentru a aplica, solicitanții trebuie să îndeplinească următoarele criterii:

* Este o organizație înregistrată în Moldova;
* Are mai mult de 3 ani de activitate;
* Are o politică editorială independentă (după cum este evidențiată prin evaluări externe/rapoarte de evaluare, acolo unde este posibil);
* Dă dovadă de dedicație față de jurnalismul profesionist și etic (după cum este evidențiat de rapoartele de monitorizare a mass-media, acolo unde este posibil);

CRITERII DE EVALUARE

Dosarele vor fi evaluate de un comitet de examinare în baza următoarelor criterii:

|  |  |
| --- | --- |
| **Criteriu de evaluare** | **Puncte maxime** |
| Solicitantul a demonstrat o necesitate clară de finanțare | **15** |
| Solicitantul a demonstrat o politică editorială independentă (după cum evidențiază rapoartele de evaluare/evaluare externă, acolo unde este posibil și aderarea la Codul de etică) | **15** |
| Solicitantul a demonstrat dedicație pentru jurnalismul profesionist și etic (după cum este evidențiat de rapoartele de monitorizare a mass-media, acolo unde este posibil) | **15** |
| Solicitantul a prezentat un buget realist, iar costurile sunt rezonabile | **25** |
| Livrabilele propuse în cadrul proiectului corespund obiectivelor PNUD, inclusiv:   * Vizualizare date și infografice; * Produse video; * Explainere de diferit format (video/text/podcast, etc) | **30** |
| 10  10  10 |
| **Total** | **100 de puncte** |

Cererile incomplete, neeligibile sau expediate cu întârziere nu vor fi luate în considerare pentru finanțare.

DOSARUL DE PARTICIPARE

Pentru a participa la competiție, vă rugăm să prezentați următoarele documente:

* Formular de înscriere în Word, completat în română, rusă sau engleză
* Bugetul detaliat al proiectului;
* Copie a certificatului de înregistrare sau a deciziei de înregistrare;
* Copie a Statutului Organizației (pentru organizațiile non-profit).

CUM SE VA DEPUNE DOSARUL

Toate cererile trebuie depuse electronic (cu atașamentele tuturor documentelor necesare menționate în secțiunea Pachetul de aplicații) la adresa de e-mail veronica.herta@undp.org cu „Granturi media” în subiect.

Data limită de depunere a dosarelor este 27 Septmebrie, 2023.